ตลท.ติดใจความเคลื่อนไหวหุ้นTMB
ตลท.ติดใจราคาหุ้นTMB ขึ้นยาว ทั้งที่พื้นฐานไม่ได้โดดเด่น
22 ก.ค. 2553

ตลท.ติดใจราคาหุ้นTMB ขึ้นยาว ทั้งที่พื้นฐานไม่ได้โดดเด่น 
นายศักรินทร์ ร่วมรังษี ผู้ช่วยผู้จัดการ ตลาดหลักทรัพย์แห่งประเทศไทย เปิดเผยถึงการทำหน้าที่ดูแลการซื้อขายหุ้นในตลาดหุ้นว่า โดยปกติตลาดหลักทรัพย์มีการติดตามการซื้อขายหุ้นทุกตัวอยู่ โดยจะมีองค์ประกอบในการติดตามเช่น ราคา ปริมาณการซื้อขาย และมีปัจจัยพื้นฐานรองรับหรือไม่ 
แต่สาเหตุที่ตลาดหลักทรัพย์ออกมาเตือนให้นักลงทุนระมัดระวังการเข้าลงทุนในหุ้นธนาคารทหารไทย(TMB) เนื่องจากมีข่าวออกมาว่ามีคนสนใจเข้าซื้อหุ้น แม้ทางTMB จะออกมาปฏิเสธข่าวแล้ว แต่ราคาหุ้นยังปรับตัวเพิ่มขึ้นอย่างต่อเนื่อง ขณะที่ปัจจัยพื้นฐานไม่ได้โดดเด่น โดยกำไรสุทธิไม่ได้โตอย่างมีนัยสำคัญ ทำให้ตลาดหลักทรัพย์เตือนนักลงทุนที่ไม่ได้ติดตามปัจจัยพื้นฐาน หรือผู้ลงทุนที่ไม่มีความคุ้นเคยกับการลงทุนในตลาดหุ้น